11.9. klo 12–13 Avustettu valtuuttaminen puolesta-asiointiin Asiantuntija Kirsi Mannila ja digiagentti Päivi Kuoppamäki Hyvinvoiva Etelä-Pohjanmaa -hankkeesta kertomassa avustetun valtuuttamisen palvelumallista, joka mahdollistaa Suomi.fi-valtuuttamisen myös niille henkilöille, joilla ei ole mahdollisuuksia käyttää digipalveluita. Näin luotetun henkilön voi valtuuttaa asioimaan puolestaan terveys-, sosiaali- ja apteekkiasioissa. 25.9. klo 12–13 Suomi.fi-viestit ja digitaalisen viranomaisviestinnän ensisijaisuus Digi- ja väestötietoviraston erityisasiantuntija Mirva Gullman kertoo Suomi.fi-viesteistä ja digitaalisen viranomaisviestinnän ensisijaisuudesta. Voit seurata digivinkkiä myös etänä osoitteessa https://www.youtube.com/@seinajoenkaupunginkirjasto3260/streams Etäkatsomot: Peräseinäjoen kirjasto, Nurmon kirjasto, Ylistaron kirjasto, Seinäjoen kansalaisopisto ja Ikäihmisten kahvikekkerit Kourassa klo 13.30 alkaen ti 7.10. kello 13.30–15.00 Tunnista netti- ja puhelinhuijaus Luennolla käydään esimerkkien avulla läpi ajankohtaisia netti- ja puhelinhuijauksia ja niiden tunnusmerkkejä. Opit tunnistamaan huijauksia ja tiedät mitä tehdä, jos tulet huijatuksi. Luennon asiantuntijana on Kuluttajaliiton kouluttaja Jaana Savolainen. Voit seurata digivinkkiä myös etänä osoitteessa https://www.youtube.com/@seinajoenkaupunginkirjasto3260/streams Etäkatsomot: Nurmon kirjasto, Ylistaron kirjasto, Peräseinäjoella Ikäihmisten kahvikekkerit Terästalolla to 9.10. kello 12–13 Saavutettavuuskirjasto Celian esittely Tule tutustumaan Celia-kirjaston tarjoamiin palveluihin. Celian palvelut kuuluvat kaikille, joille lukeminen on vaikeaa. to 23.10. kello 12-13 Nyt valppaana! Miten tunnistaa nettihuijaukset, arvioida lähteiden luotettavuutta ja suojautua verkossa? Traficomin Kyberturvallisuuskeskuksen viestintäpäällikkö Jussi Toivasen luennolla "Kyber- ja informaatiovaikuttaminen - miten meihin vaikutetaan?" saat käytännön vinkkejä ja ohjeita, jotka auttavat sinua navigoimaan turvallisesti digiarjessa. Voit seurata digivinkkiä myös etänä osoitteessa https://www.youtube.com/@seinajoenkaupunginkirjasto3260/streams Etäkatsomot: Ylistaron kirjasto ja Peräseinäjoen kirjasto Apila-kirjasto, Jaaksi-sali, Alvar Aallon katu 14.
Koulutamme vapaaehtoisia lapsille sekä nuorille, jotka kaipaavat elämäänsä ystävää ja kaveria.
Kaveritoiminnan lähikoulutus Seinäjoella
Etsimme lämminsydämisiä henkilöitä, joilla on halua ja aikaa kulkea lapsen tai nuoren rinnalla arjessa. Kaveritoimintaan kaivataan mukaan hyväsydämisiä ja luotettavia aikuisia, jotka haluavat tukea MLL:n Pohjanmaan piirin alueella 6–17-vuotiaan lapsen tai nuoren arkea. Etsimme toimintaan kaikenikäisiä aikuisia Etelä-Pohjanmaalta ja muualta alueeltamme, mutta erityinen tarve on miespuolisille vapaaehtoisille. Koulutus järjestetään 9.9.2025 kello 17.00–19.00 MLL:n Pohjanmaan piirin Seinäjoen toimistolla Piirin TB-rakennuksessa (3. kerros) osoitteessa Seuralantie 9. Tule mukaan kaveritoimintaan! "Lapsellamme ei ole harrastuksia - kunpa joku innostaisi häntä johonkin toimintaan." Aikuinen kaveri on korvaamaton apu, kun lapsen omasta lähipiiristä ei löydy aikuista juttuseuraa tai kaveria arkeen. Kun lapsi tai nuori ei löydä kavereita, tämä voi kokea itsensä yksinäiseksi ja vapaa-ajalle ei löydy mielekästä tekemistä. Aikuinen kaveri voi tarjota tukea, kuuntelijan korvan ja kannustusta elämän eri tilanteissa! Yhdessäolo voi olla arkista tekemistä, liikkumista ulkona tai leikkimistä: aikuinen kaveri ja lapsi tai nuori päättävät yhdessä. Vapaaehtoisuus antaa paljon! MLL:n vapaaehtoistoiminta on arkista yhdessäoloa, tekemistä ja asioiden jakamista. MLL tarjoaa vapaaehtoisille tukea, ohjausta ja jatkokoulutuksia. Koe yhteisiä hetkiä uuden kaverin kanssa! Koulutuksen sisältö: Toiminnan esittely Taitoja ja vinkkejä kaverina toimimiseen Kokemusten ja ajatusten jakamista Ilmoittaudu viimeistään 8.9.2025 Sanna Lappalaiselle tai olettärkeä.fi-sivustolla. Lisätietoa kaveritoiminnasta ja koulutuksesta saat koordinaattori Sanna Lappalaiselta, puh. 044 987 3288, sanna.lappalainen@mll.fi sekä nettisivuiltamme.
Tule kokemaan, miten kulttuuri yhdistää – liikkeen, musiikin ja yhteisön kautta!
Seinäjoen ammattikorkeakoulu, Tapahtumabisnekseen hybridiosaamista-hanke
Ilmiöiden yö: Nordic Dance- tanssityöpajat ja Sirkus Moodi
Seinäjoen Keskustori Toripaviljonki, Kalevankatu 7, Seinäjoki
Maksuton koko perheen ohjelma osana Ilmiöiden yö- tapahtumaa 5.9.2025 Keskustorin Toripaviljonki: klo 17.30 Nordic Dance Seinäjoki – osallistavat tanssityöpajat:Tanssityöpaja 1: Tanssia elävän musiikin tahtiin 45min Tule kokeilemaan, tanssimaan ja oppimaan suomalaisiin ja muihin pohjoismaisiin traditioihin pohjautuvia tansseja elävän musiikin tahtiin. Tavoite on, että jokainen voi kokea kansantanssin omalla tasollaan musiikkia kuunnellen ja siitä innoittuen. Osallistuaksesi et tarvitse aikaisempaa tanssikokemusta tai omaa tanssiparia. Musiikista vastaavat: Riina Hosio – tanssin ohjaus, Saana Kujala – avainviulu, Leija Lautamaja – haitari ja Nordic Dance House Band. klo 18:30 Sirkus Muudi – visuaalista iloa ja yllätyksellisyyttä koko perheelle! klo 18: 45 Tanssityöpaja 2: Tanhuvakka Experience 45min Uppoudu yhteisöllisiin ryhmätansseihin Nordic Dance Helsingin johdolla – tanssi on iloa, ei suorittamista! Nordic Dance Helsinki johdattaa suomalaisten, karjalaisten ja pohjoismaisten ryhmätanssien pyörteisiin. Tanhuvakka Experience on osallistava ja yhteisöllinen tanssi- ja musiikkikokemus, joka koostuu useista lyhyehköistä ryhmätansseista. Osallistuaksesi et tarvitse aikaisempaa tanssikokemusta tai omaa tanssiparia. Tempaudu tanssiin ja unohda yksilösuorittaminen, kansanmusiikki ja -tanssi ovat parhaimmillaan yhdessä koettuna. Tanssit ohjeistaa kansantanssija-tanssipelimanni Riina Hosio ja musiikista vastaa Nordic Dance House Band paikallisine vierailijoineen. Nordic Dance Helsinki on vuodesta 2018 toiminut osallistava tanssikonsepti, jonka missio on toimia ikkunana kansantanssiin ja vaalia kansanmusiikin ja -tanssin saumatonta yhteyttä. klo 19.45 Sirkus Muudi – visuaalista iloa ja yllätyksellisyyttä koko perheelle! Sirkus Moodi toiminnan esittelyä Tapahtuman tarjoaa Seinäjoen ammattikorkeakoulun Tapahtumabisnekseen hybridiosaamista -hanke, joka on Euroopan unionin osarahoittama. Tapahtuma toimii pilottina osallistavalle kulttuurituotannolle ja tuo esiin kansantanssin ja -musiikin elävän yhteyden – sekä iloa, liikettä ja yhteisöllisyyttä!
{"fi":"Varaa pöytäsi linkin kautta","sv":"","en":""}
Suomen tunnetuimpiin kokkeihin kuuluva Jyrki Sukula tulee kokkaamaan OmaSp Stadionille yhdeksi illaksi eksklusiivisen menun.
Julkkiskokki-vierailu: Jyrki Sukulan Piemontelainen ilta
Suomen tunnetuimpiin kokkeihin kuuluva Jyrki Sukula tulee kokkaamaan OmaSp Stadionille yhdeksi illaksi eksklusiivisen menun, jonka hän on myös itse suunnitellut. Sukula kokkaa paikallisilla tuotteilla ja illallinen tarjotaan Atria Loungessa. Ovet aukeavat klo 18:00 ja illallinen starttaa klo 19:00. Sukula on Suomalainen keittiömestari, joka on toiminut 20 vuotta pohjois-Italian Piemontessa Viiniviljelijänä. Piemontessa tuotetaan pääosin punaviinejä ja niin Sukulan tilallakin tehdään, mutta nyt tehdään ensikertaa myös valkoviinejä. Piemonten ruokakulttuuri on hyvin rikas ja siihen kuuluu ripaus Ranskalaisia vaikutteita, onhan Piemonte historiallisesti osa Savoyn kuningaskuntaa. Illallisen aikana keskustellaan viineistä, ruokakulttuurista ja luonnollisesti maistellaan eri makuja viinien kera. Julkkiskokki-vierailu: Jyrki Sukulan Piemontelainen ilta pe 26.9.2025 Neljän ruokalajin illallisen ja Sukulan tilan viinien siivittämänä MENU Antipasti Ricciola & gambero rosso crudo vermoutilla pestyä mätiä Primipiati Friteerattu parmesanrisotto Umamiraqu Secondi Ylikypsää naudanposkea Syystryffelikastike Dolce Sitruuna-unikonsiemen ”financier” Omenaa ja moscato sabayonea Menusta saatavilla myös kasvis, gluteiiniton ja laktoositon versio. Ilmoitathan erityisruokavaliosi ennakkoon varausvaiheessa. Menun hinta on 89€. Varaa pöytä: https://forms.gle/XDJgdUNpLyaZjJjT8 Suurempien seurueiden varaukset: myynti@omaspstadion.fi
Avoimet ovet oppimisen olohuone Tuupparissa
Lukineuvontaa ja opiskeluohjausta Seinäjoen pääkirjastossa
Tuupparissa voit tutustua erilaisiin lukemista, kirjoittamista ja keskittymistä helpottaviin apuvälineisiin ja sovelluksiin. Palvelu on suunnattu aikuisille ja yli 15-vuotiaille, ja se sopii esimerkiksi työttömille työnhakijoille, aikuisopiskelijoille tai opintoja suunnitteleville. Voit varata myös oman ohjausajan. Lisätietoja tuuppari.kirjasto@seinajoki.fi tai 044 418 1591 Seinäjoen pääkirjasto, Aallon kirjasto, Koulukatu 21.
MITÄ? Luemme selkokielisiä tekstejä. Keskustelemme niistä yhdessä. Pelaamme sanastoa kehittäviä pelejä. Selkolukupiiriä ohjaavat kirjaston työntekijät. KENELLE? Aikuisille, jotka haluavat harjoitella suomen kieltä. MISSÄ? Seinäjoen pääkirjaston Jaaksi 3 -tilassa. Osoite: Alvar Aallon katu 14, Seinäjoki MILLOIN? Kokoonnumme tiistaisin 21.10.-9.12.2025 klo 16.00-17.00 Lukupiiriin ei tarvitse ilmoittautua ennakkoon. Tervetuloa! Apila kirjasto, Jaaksi 3, Alvar Aallon katu 14.
Seinäjoen kaupunginkirjasto, Taide Seinäjoki -verkosto ja Seinäjoen kulttuuripalvelut
Apila-kirjasto Paleface Jaaksi-sali klo 18–19 Suomiräpin OG ja monipuolinen kirjoittaja Paleface puhuu Seinäjoen pääkirjastolla sanojen voimasta. Rakennamme sanojen avulla todellisuutta, kerromme tarinoita. Miten räp-tekstit syntyvät? Millaisilla eri tavoilla kieli taipuu? Tule kuuntelemaan innostava luento musiikkiesityksineen. Tilaan mahtuu 130 henkilöä. Jaaksi-salin ovet avataan 15 minuuttia ennen tapahtuman alkua. Jimi-Julian Lukuportaikko klo 19.15–19.45 Jimi-Julianin livekeikka on täynnä energiaa ja asennetta! Lavan täyttää räppärin tarttuva flow ja energia, joka vie yleisön mukanaan heti ensimmäisestä biisistä lähtien. Keikoillaan Jimi-Julian yhdistää oman elämänsä tarinat mieleenpainuviin lyriikoihin ja moderniin soundiin. Keikalla pääsee kuulemaan artistin julkaistua ja julkaisematonta tuotantoa. Apila-kirjasto, Jaaksi-sali & Lukuportaikko, Alvar Aallon katu 14.